

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

Klasa: 021-05/12-01/3

Urbroj: 2186/012-02/05-12-2

Ivanec, 30. travnja 2012.

**Z A P I S N I K**

**od 30. travnja 2012. godine**

sastavljen na 27. sjednici Gradskog vijeća Grada Ivanca održanoj u Gradskoj vijećnici, Trg hrvatskih ivanovaca 9b.

Započeto u 19.00 sati.

Zapisnik vodi: Snježana Canjuga.

Nazočni su bili: Čedomir Bračko, Marijan Bencek, Ljubica Friščić, Miljenko Grudiček, Ivan Habunek, Stjepan Hudoletnjak, Zdravko Križek, Vladimir Lacković, Katica Levanić, Dragutin Lukavečki, Dražen Piskač, Danica Prašnjak, Ivan Sedlar, Goran Slavinec, Nikolina Vlahek Canjuga.

Izostanak su opravdali: Dragutin Mostečak, Daniel Vlaisavljević, Mirko Žimbrek.

Opravdano je odsutan: Tihomir Šavorić.

Osim vijećnika nazočni su bili: Jasenka Friščić i Branko Putarek – zamjenici gradonačelnika, Suzana Divjak i Ružica Kraš – Dječji vrtić „Ivančice“ Ivanec, Marina Držaić, Ljiljana Risek, Stanko Rožman – Upravni odjeli Grada Ivanca i Ured Grada, Mladen Stanko – Ivkom d.d. Ivanec, Tajana Daraboš - novinarka Radio Ivanca, Ana Jagetić – polaznica stručnog osposobljavanja bez zasnivanja radnog odnosa u Gradu Ivancu.

Sjednicu vodi Čedomir Bračko – predsjednik Gradskog vijeća, pozdravlja sve nazočne, te konstatira da je nazočno 15 vijećnika pa će se donositi pravovaljane odluke.

Za sjednicu predlaže dnevni red primljen uz poziv, s obzirom da predlagatelj niti nazočni nemaju prijedloga za izmjenom ili dopunom istog.

Jednoglasno, s 15 glasova „za“, usvojen je sljedeći

**D N E V N I R E D**

**Aktualni sat**

1. **Usvajanje Zapisnika s 26. sjednice Gradskog vijeća održane 28. ožujka 2012. godine**
2. **Razmatranje Izmjena i dopuna Financijskog plana za 2012. godinu Dječjeg vrtića „Ivančice“ Ivanec**
3. **Izvješće o radu Gradonačelnika za razdoblje od 01. srpnja do 31. prosinca 2011. godine**
4. **Donošenje Zaključka o prijenosu prava vlasništva**
5. **Raspisivanje javnog poziva za predlaganje kandidata za članove Savjeta mladih Grada Ivanca**
6. **Donošenje Odluke o imenovanju Stručnog povjerenstva za dodjelu koncesije za obavljanje dimnjačarskih poslova**

**Aktualni sat**

Pod aktualnim satom nije bilo pitanja ni prijedloga vijećnika.

**TOČKA 1.**

**Usvajanje Zapisnika s 26. sjednice Gradskog vijeća održane**

**28. ožujka 2012. godine**

Bez primjedaba, jednoglasno s 15 glasova „za“ usvojen je Zapisnik s 26. sjednice Gradskog vijeća održane 28. ožujka 2012. godine.

**TOČKA 2.**

**Razmatranje Izmjena i dopuna Financijskog plana za 2012. godinu Dječjeg vrtića „Ivančice“ Ivanec**

Bez rasprave, jednoglasno s 15 glasova „za“ donijet je

**Z A K LJ U Č A K**

Prihvaća se prijedlog Izmjena i dopuna Financijskog plana za 2012. godinu Dječjeg vrtića „Ivančice“ Ivanec.

**TOČKA 3.**

**Izvješće o radu Gradonačelnika za razdoblje od**

**01. srpnja do 31. prosinca 2011. godine**

Bez rasprave, jednoglasno s 15 glasova „za“ donijet je

**Z A K LJ U Č A K**

Prihvaća se Izvješće o radu gradonačelnika za razdoblje od 1. srpnja do 31. prosinca 2011. godine.

**TOČKA 4.**

**Donošenje Zaključka o prijenosu prava vlasništva**

Bez rasprave, jednoglasno s 15 glasova „za“ donijet je

**Z A K LJ U Č A K**

I.

Grad Ivanec prenosi pravo vlasništva na nekretninama bez naknade i bezteretno, u vlasništvo: HRVATSKE CESTE d.o.o. za upravljanje, građenje i održavanje državnih cesta, Vončinina 3, Zagreb, OIB: 55545787885, koje su potrebne za izvođenje radova, odnosno izgradnju i obnovu postojeće državne ceste D35, dionica Vidovec – Lepoglava, u koridoru koji obuhvaća obnovu kolnika i izgradnju prateće prometne infrastrukture u projektiranim profilima nužno potrebnim za osiguranje sigurnosti prometa sukladno Geodetskom elaboratu evidentiranja stvarnog položaja pojedinačnih već evidentiranih katastarskih čestica broj 44/12-GE31, na katastarskoj čestici 1905/4, k.o. Ivanec, i to:

* **k.č.br. 5445/2,**  površine 356 m², nastala cijepanjem k.č.br. 5445, površine 768 m², oranica Krči gornji, upisane u **z.k.ul.br. 5105**
* **k.č.br. 5508/3,**  površine 636 m², nastala cijepanjem k.č.br. 5508/1, površine 1885 m², oranica uz cestu, upisane u **z.k.ul.br. 6933**
* **k.č.br. 5508/4,**  površine 867 m², nastala cijepanjem k.č.br. 5508/2, površine 1885 m², oranica, upisane u **z.k.ul.br. 3254**
* **k.č.br. 5515/3,**  površine 329 m², nastala cijepanjem k.č.br. 5515/1, površine 1566 m², oranica Polanjka, upisane u **z.k.ul.br. 9219**, sve u k.o. Ivanec.

II.

Vrijednost nekretnina iz točke I. ovog Zaključka utvrđuje se, sukladno procjeni sudskog vještaka kojeg su odredile Hrvatske ceste d.o.o., Agencija za upravljanje projektom gradnje d.o.o. Ivanec, Varaždinska 56, u visini od 112,45 kn/m2.

III.

Za zaključivanje Ugovora prema prijedlogu, koji je sastavni dio ovog Zaključka, ovlašćuje se gradonačelnik Grada Ivanca.

**TOČKA 5.**

**Raspisivanje javnog poziva za predlaganje kandidata za članove**

**Savjeta mladih Grada Ivanca**

Bez rasprave, jednoglasno s 15 glasova „za“ utvrđen je sljedeći

**JAVNI POZIV ZA PREDLAGANJE KANDIDATA ZA ČLANOVE SAVJETA MLADIH GRADA IVANCA**

I.

Pokreće se postupak izbora članova Savjeta mladih Grada Ivanca.

Savjet mladih Grada Ivanca je savjetodavno tijelo Gradskog vijeća Grada Ivanca koje se osniva u cilju aktivnog uključivanja mladih u javni život Grada Ivanca.

II.

Savjet mladih Ivanca broji 9 članova, uključujući predsjednika i zamjenika predsjednika.   
U Savjet mladih Grada Ivanca mogu biti birane osobe s prebivalištem na području Grada Ivanca, u dobi od 15 do 29 godina života.

Članove Savjeta mladih Grada Ivanca bira Gradsko vijeće Grada Ivanca na vrijeme od dvije godine.

III.

Kandidate za članove Savjeta mladih predlažu udruge mladih i udruge koje se bave mladima, učenička vijeća, studentski zborovi te drugi registrirani oblici organiziranja mladih.

IV.

Prijedlozi kandidata za članove Savjeta mladih Grada Ivanca podnose se u pisanom obliku i obavezno sadrže slijedeće podatke:   
- naziv i sjedište ovlaštenog predlagatelja,   
- podaci o kandidatu (ime i prezime, datum i godina rođenja, prebivalište),   
- obrazloženje prijedloga.

Prijedlog mora biti potpisan od strane ovlaštene osobe predlagatelja i ovjeren pečatom.   
  
Predlagatelj je dužan uz prijedlog priložiti:

- dokumentaciju iz koje je vidljivo da kandidati ispunjavaju uvjete iz točke II. ovoga poziva (uvjerenje Policijske uprave o prebivalištu kandidata ne starije od šest mjeseci te presliku rodnog lista ili domovnice kandidata),

- dokumentaciju iz koje je vidljivo da predlagatelj ispunjava uvjete iz točke III. ovoga poziva (izvadak iz odgovarajućeg registra ne stariji od šest mjeseci).

– vlastoručno potpisanu izjavu o prihvaćanju kandidature

V.

Nepravovremeni i nepotpuni prijedlozi neće se uzeti u razmatranje.

VI.

Prijedlozi kandidata za članove Savjeta mladih Grada Ivanca dostavljaju se na adresu: Grad Ivanec, Trg hrvatskih ivanovaca 9b, s naznakom "Prijedlog kandidata za izbor članova Savjeta mladih Grada Ivanca", u roku od 15 dana od dana objave u Službenom vjesniku Varaždinske županije.

**TOČKA 6.**

**Donošenje Odluke o imenovanju Stručnog povjerenstva za dodjelu koncesije za obavljanje dimnjačarskih poslova**

Bez rasprave, jednoglasno s 15 glasova „za“ donijeta je

**O D L U K A**

**o imenovanju Stručnog povjerenstva za dodjelu**

**koncesije za obavljanje dimnjačarskih poslova**

I.

Imenuje se Stručno povjerenstva za dodjelu koncesije za obavljanje dimnjačarskih poslova na području Grada Ivanca u sastavu:

1. Čedomir Bračko - predsjednik Povjerenstva,

2. Stanko Rožman, dipl. iur. - član Povjerenstva,

3. Marina Držaić - član Povjerenstva,

4. Darko Putar, dipl.ing. - član Povjerenstva,

5. Anđelko Posinjak - član Povjerenstva.

II.

Zadaci Stručnog povjerenstva za koncesiju su:

* pomoć davatelju koncesije pri pripremi potrebnih analiza i/ili studija opravdanosti davanja koncesije,pri pripremi i izradi uvjeta i dokumentacije za nadmetanje, pravila i uvjeta za ocjenu ponuditelja i primljenih ponuda te kriterija za odabir ponude,
* analiza projektnog prijedloga koncesije radi utvrđivanja radi li se o projektu javno-privatnog partnerstva, kako je određen propisima kojima se uređuje javno-privatno partnerstvo,
* pregled i ocjena pristiglih ponuda,
* utvrđivanje prijedloga odluke o odabiru najpovoljnijeg ponuditelja za davanje koncesije ili prijedloga odluke o poništenju postupka davanja koncesije, i obrazloženje tih prijedloga,
* obavještavanje nadležnog državnog odvjetništva o namjeri davanja koncesije za gospodarsko korištenje općeg ili drugog dobra, te
* obavljanje ostalih poslova potrebnih za provedbu postupka davanja koncesije

III.

Ova Odluka stupa na snagu danom donošenja, a objavit će se u Službenom vjesniku Varaždinske županije.

Sve točke dnevnog reda su obrađene i predsjednik zaključuje rad sjednice.

Dovršeno u 19,10 sati.

ZAPISNIK IZRADILA: PREDSJEDNIK GRADSKOG

Snježana Canjuga VIJEĆA GRADA IVANCA:

Čedomir Bračko